## המכון הישראלי לפסיכואנליזה

## 2020-2019 סמסטר א

## **שנדור פרנצי**

אורנה וסרמן

פרנצי שותף להיווצרות הפסיכואנליזה בשני מובנים – דרך קרבתו האישית והרעיונית לפרויד, ודרך התווית ערוץ משלו, נכון יותר לומר – הטרמת ערוץ – שכן רעיונותיו - בחלקם - קיבלו את גיבושם התיאורטי הרבה אחריו, ורעיונות אחרים עדיין ממתינים לפיענוח ולהמשגה תיאורטית. הערוץ שנתמקד בו נוגע להקשבה רדיקלית למטופל ולכאבו. הקשבתו עוקבת אחר ביטויי כאב קשים והשלכותיהם המבניות והתכניות על הנפש, מתוך פתיחות אישית, ומתוך מאמץ להתאים את התיאוריה והטכניקה למה שנגלה לאוזניו.

הסמינר יתבסס על קריאה ב"יומן הקליני", שם ניתן להיווכח לאופן הקשבה זה ולתהליך ההמשגה של הבנות ואופני ריפוי הנגזרים ממנו. נראה כיצד חלק מהרעיונות מתנסחים במאמרו האחרון – "בלבול השפות בין המבוגרים לילד”. ננסה לחשוב על רעיונותיו גם לאור תיאוריות מאוחרות, הממחישות בדיעבד את עומק ראייתו (כמו למשל אצל באלינט, קוהוט, ויניקוט, בולאס). פרנצי, ש. (1932) . *היומן הקליני***.** ת"א: עם עובד, 2013.

1. Ferenczi, S. (1932). *The Clinical Diary of Sándor Ferenczi*. Ed. J. Dupont, (1985). Cambridge, Massachusetts, London: Harvard University Press.
2. פרנצי, ש. (1933). בלבול השפות בין המבוגרים לילד: שפת הרוך ושפת התשוקה. בתוך: *בלבול השפות בין המבוגרים לילד.* ת"א: עם עובד, 2003, עמ 199-207.
3. חזן, י. (1999). מפרנצי עד קוהוט: מבלבול השפות לזולעצמי. *שיחות*, *י"ג* (2). עמ'
 112-105.

להעשרה:

1. ברמן, ע. (2003). הקול האחר. מבוא לפרנצי. בתוך: *בלבול השפות בין המבוגרים לילד*. ת"א: עם עובד, 2003. עמ. 70.-11
2. פרנצי, ש. (1923). החלום על התינוק המלומד. בתוך**:** *בלבול השפות בין המבוגרים לילד.* ת"א, עם עובד, 2003, עמ' . 136
3. פרנצי, ש. (1929). הילד הלא רצוי ודחף המוות שלו. בתוך**:** *בלבול השפות בין המבוגרים לילד*. ת"א: עם עובד. 2003. עמ' 173-170.
4. Smith, N.A**.** (1998). Orpha Reviving. *Int. Forum Psychoanal.*, *7*:241-246.